Abrahams-apokalypsen
Store norske leksikon,Religion og filosofi,Religioner og livssyn,Jødedom
Abrahams-apokalypsen er et jødisk, pseudepigrafisk skrift. Det ble opprinnelig skrevet på hebraisk eller arameisk, men er bare bevart i en slavisk oversettelse. Det viser kjennskap til tempelets fall (i år 70 evt.) og dateres til noe før år 100 evt.
Skriftet består av to deler. Den første skildrer Abrahams ungdom og hvordan han forkaster sine gamle guder og velger å følge bare én gud. Den andre handler om fremtidsåpenbaringer og hans apokalyptiske reise, der han møter hele menneskehetens historie fra Adam og Eva og frem til den fremtidige messiasskikkelsens komme. På slutten av skriftet finnes forestillinger som kan være senere kristne innskudd.Skriftet er i dag lett tilgjengelig elektronisk. Les mer i Store norske leksikon Det gamle Israel litteratur pseudepigraf apokalypse